Ta bayyana: Atiku ya dauko wanda ya taimakawa Trump wajen magudin zabe Amurka
Ta bayyana: Atiku ya dauki nauyin wanda ya taimakawa Trump wajen magudin zaben Amurka, ya kawo shi Najeriya
5 months ago 4130 views by Humaira Samaila
Yayinda ake cigaba da zarge-zarge tsakanin jam'iyyun adawa kan zaben 2019, wata kungiyar fafutuka mai suna Coalition for Nigeria CN ta ce lallai fa akwai wani tuggu da jam'iyyar PDP ke shiryawa na magudin zabe domin samun nasara.
Kungiyar ta bayyana hakan ne a wata hira da manema labarai ranan Talata a birnin Legas. Game da cewar Sakataren kungiyar, Mr Dipo Samuel, dan takaran jam'iyyar PDP, Atiku Abubakar, ya saki kudade domin aiwatar da wannan tuggu.
Yace: "Lokacin da dan takaran PDP, Atiku Abubakar, ya dauki wani kwararren dan Amurka, Brian Ballard, aiki domin zabe, mun bayyana damuwarmu saboda wannan mutumi ne ya taimakawa shugaban kasar Amurka, Donald Trump, ta hanyar amfani da masana daga kasar Rasha wajen magudin zaben Amurka har ya smau nasara. A yanzu haka an shigo da shi Najeriya."
"Ya bayyana yanzu cewa ba wani aiki Brian Ballard ya zo yi Najeriya ba illa ya shirya tuggu."
"A cikin shirye-shiryen Ballard, mun samu labarin cewa anyi wasu canje-canje cikin hukumar INEC inda aka sanya wadansu a wurare da zai musu saukin canje-canje cikin yanar gizon hukumar."
"Wajibi ne hukumar INEC ta tashi tsaye domin tabbatar da tsaron kayayyakin aikinta da kuma karesu da harin wadannan mutane. Kana, wajibi ne hukumar INEC ta tabbatar da cewa ta duba wadanda aka sanya a wasu wurare na Allah ne. Bayan haka, INEC ta fito ta bayyanawa Najeriya cewa yan kasan Rasha ba zasu kawo rikici kamar yadda suka kai kasar Amurka ba."
Zaku tuna cewa jam'iyyar APC ta kai kukan labarin da ta samu cewa jam'iyyar PDP na shirin amfani da yan kasar Rasha wajen magudin zaben 2019.
Latest ankara styles Nigeria Navy salary How to tie gele Bobrisky images How to fill JAMB form
Buhari zai je Kano ranar Alhamis kuma ana sa ran zai kunyata Ganduje